
R E F E R A T

privind aprobarea contractului de asociere dintre Municipiul Timişoara şi Clubul Sportiv Baschet Club  Timba Timişoara 
            Conform adresei nr. SC 2007-015685/ 09.07.2007 prin care membrii Comisiei de Cultură a  CLT solicită redactarea de către Biroul Relaţii Publice, Învăţământ, Cultură, Sport a proiectelor de hotărâre de consiliu local pentru asocierea Consiliului Local Timişoara cu asociaţii/organizaţii care au depus proiecte culturale de interes local şi conform adresei nr. SC2007-009937/ 02.05.2007 prin care Clubul Sportiv Baschet Club Timba Timişoara solicită sustinerea financiara a echipei de baschet tineret Timba in divizia B, în cursul anului 2007, propunem aprobarea contractului de asociere dintre Municipiul Timişoara şi Clubul Sportiv Baschet Club Timba Timişoara.
Clubul Sportiv Baschet Club Timba Timişoara este singurul club din Timişoara si judeţ înscris in campionatul diviziei B tineret, s-a înfiinţat la sfârşitul anului 2006 si prin proiectul Divizia B Baschet are ca scop pregătirea tinerilor juniori cu calităţi deosebite si a tinerilor care au terminat junioratul în vederea creeri unei pepiniere proprii pentru divizia A. Pentru aceasta Clubul Sportiv Baschet Club Timba activează in divizia B-tineret si încearcă creearea tuturor condiţiilor de pregătire si instruire, participarea la patru, cinci antrenamente pe saptamana  si la campionatul diviziei B-tineret.
Prin urmare, propunem alocarea sumei de 8.000 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

